Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: intézményekben tárgyú 138/1992. (X. 8.) Korm. rendelet
Paragraph Index: 19

(5) A Kjtr. 16. §-ának (7) bekezdése helyébe a következő rendelkezés lép: „(7) A pedagógus, ha a napi teljes munkaidején felül a pedagógiai programban előírt tanulmányi kiránduláson vesz részt, ügyeletet teljesít, amelyért ügyeleti díj illeti meg. Ha a kollégiumban foglalkoztatott pedagógus nem tart a közoktatásról szóló törvény 53. §-ának (7) bekezdésében meghatározott foglalkozást — kollektív szerződés, illetve, ha nincs kollektív szerződés, a munkáltató eltérő rendelkezésének hiányában — a heti pihenőnapján és munkaszüneti napon hat órától huszonkét óráig ügyeletet, továbbá minden nap huszonkét órától hat óráig készenlétet teljesít. Megilleti az ügyeleti díj a pedagógust abban az esetben is, ha a kollektív szerződésben, illetve, ha nincs kollektív szerződés, a munkáltató által meghatározott módon teljesít ügyeletet. A készenléti díj a (3) bekezdés alapján számított óradíj harminc százaléka, heti pihenőnapon és munkaszüneti napon hatvan százaléka. Az ügyeleti díj mértéke a (3) bekezdés alapján számított óradíj ötven százaléka. A heti pihenőnapon, illetve a munkaszüneti napon ellátott ügyeletért járó díjazás tekintetében az (5) bekezdésben foglaltakat alkalmazni kell. Az ügyeleti díj magában foglalja a készenléti díjat és a túlmunka díjazását.” II. rész JOGSZABÁLYOK 2000/133. szám

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes